Elena Gheorghe

**Elena Gheorghe**, nada en Bucarest o 30 de xullo de 1985, é unha cantante de Romanía.

## Traxectoria 
Empezou a súa carreira musical como parte dun dúo con Adela Popescu. Na primeira metade do ano 2000 uniuse ao grupo latino Mandinga co que realizou dous álbums e uns poucos *singles*. En 2006 foise do grupo e empezou a súa carreira en solitario. Puxo á venda dous álbums e estivo entre as dez mellores no *Romanian Top 100* coa súa canción *Vocea ta* (en galego, *A túa voz*).

Despois da selección interna, foi elixida para representar a Romanía no Festival de Eurovisión 2009 coa canción *The Balkan Girls* escrita por Laurenţiu Duţă. Saíu segunda no resultado da votación, pero o xurado votouna e gañou a Final Nacional. En Eurovisión, en Moscova clasificouse para a Gran Final onde quedou no posto dezanove despois de acumular un total de 40 puntos (12 puntos de Moldova). Despois de Eurovisión chegou a ser moi famosa por toda Europa e deu a coñecer a canción *Disco Romancing* que foi un éxito total en Romanía e tamén en Hungría, e tivo un pouco de éxito na República Checa, Países Baixos, Polonia e Eslovaquia. A súa seguinte canción *Midnight Sun* foi un grande éxito e estivo entre as mellores de Romanía. En 2011 colaborou con Dony e presentaron a canción *Hot Girls* que unha vez máis foi un éxito por toda Europa. O mesmo ano fixo o seu primeiro tour europeo, indo a Alemaña, España e Grecia. No verán prometeuse co seu produtor e antes do Nadal tivo un fillo ao que lle chamou Nicolás. A súa última canción é *Amar Tu Vida*.

### Principio da súa vida e comezo da súa carreira 
Elena Gheorghe naceu o 30 de xullo de 1985 na vila de Clinceni que está ao lado de Bucarest. Moitos dos seus antepasados eran sacerdotes ortodoxos. Ten unha irmá, Ana, que é xornalista e un irmán, Costin, xogador de fútbol no Sportul Studenţesc. A súa nai, Mărioara Gheorghe, é unha artista folk. Elena debutou con ela cando tiña tres anos, coa canción *Sus în Deal în Poieniţă*.

Con once anos apuntouse a ''Children's National Palace* onde recibiu clases de canto. No ano 2000 gañou o trofeo de ouro *Little Bear* (en Baia Mare) con *One Moment In Time* de Whitney Houston. En 2011 participou no *Festival Mamaia*.

### 2002-2005: carreira como parte de Mandinga 
Elena empezou cantando con Mandinga, unha exitosa banda do xénero *latino* en 2003. En xuño dese ano, Mandinga puxo a venda o seu primeiro álbum *De Corazón*. Mandinga situouse no cuarto posto na selección nacional romanesa de Eurovisión en marzo de 2005 coa canción *My Sun* que foi galardoada cun disco de ouro un ano despois.
En xaneiro de 2006, abriu a súa propia escola de danza chamada *Passitos*. Un mes máis tarde acabou a súa colaboración con Mandinga e empezou a súa carreira en solitario coa axuda do produtor musical Laurenţiu Duţă.

### 2006-2008: comezo da súa carreira en solitario 
En xuño de 2006, realizou o seu primeiro álbum titulado *Your Voice*. En marzo de 2006 gañou o premio *Radio România Actualitaţi* pola mellor interpretación e foi nomeada para a mellor canción de 2006 coa canción *Your Voice*. En agosto de 2007 no *Romanian Top Hit Music Awards*, gañou o premio á mellor canción de 2007 con *Your Brown Eyes*. Algunhas das súas cancións están escritas e cantadas en romanés como por exemplo *Ma ţi s-adar*, *Lilicea Vreariei*, e outras.

### 2009: Festival de Eurovisión 
[miniatura|right|180px|Elena asistiu ao encontro en [Moscova despois da semifinal do Festival de Eurovisión 2009.]]
No ano 2008, o compositor Laurenţiu Duţă ofreceulle unha canción para presentarse á preselección romanesa para o Festival de Eurovisión. Xusto antes de comezar o ano 2009, anunciouse que Elena era unha das 24 semifinalistas. Competiu na semifinal e despois pasou á Final Nacional en xaneiro de 2009. Alí, resultou segunda despois dos votos do público pero o xurado voutona a ela e, desta forma gañou e representaría a Romanía no Festival de Eurovisión 2009 coa a canción *The Balkan Girls*. Empezou un tour de promoción por toda Europa dende febreiro ata marzo. Mentres, a canción foi sumando récords e chegou a ser a primeira canción de Eurovisión que foi número un no *Romanian Top 100*. 
A canción foi presentada na segunda metade da primeira semifinal, o 12 de maio en Moscova (Rusia) onde estivo entre as dez mellores posicións, con 67 puntos. Pasou a Gran Final que tivo lugar o 16 de maio. Nela, interpretou a canción no posto número vinte e dous e presentou un espectáculo sobre fadas de madeira coñecidas como *Iele* en Romanía. Conseguiu o posto dezanove con 40 puntos, incluíndo 12 puntos de Moldova, 7 puntos de España, 5 de Turquía e de Macedonia do Norte etc.

### 2010-actualidade: recoñecemento europeo e maternidade 
Despois de Eurovisión empezou a ser moi famosa por toda Europa e deu a coñecer a súa propia canción *Disco Romancing* que foi un éxito total en Romanía e en Hungría e tivo bastante éxito na República Checa, Países Baixos, Polonia ou Eslovaquia. A súa seguinte canción foi *Midnight Sun* que tivo éxito no *Dutch Top 40* e no *Romanian Top 100*. No ano 2011 colaborou con Dony e presentaron a canción *Hot Girls* que unha vez máis tivo éxito en toda Europa. Ese mesmo ano, fixo o seu primeiro tour europeo visitando Alemaña, España e Grecia. No verán prometeuse co seu produtor e antes do Nadal tivo un neno ao que lle chamaron Nicolas. A súa última canción chámase "Amar Tu Vida".

## Discografía 
### Álbums 
* 2006 *Vocea Ta*.
* 2008 *Lilicea Vreariei*.
* 2008 *Te Ador*.
* 2012 *Disco Romancing''.

## Véxase tamén 
### Ligazóns externas 
* Official site
* Official hi5 profile 
* Official Youtube Channel